Държавен вестник, бр. 23, 2018 г., стр. 173

БРОЙ  23	
Д Ъ Р Ж А В Е Н  В Е С Т Н И К 	
СТР.  173  
Клас V. Психични и поведенчески разстройства (F00-F99)
При определяне на годността по чл. 7, след проведено клинично изследване и лечение на психично и поведенческо 
разстройство (рубрики F00-F99), освидетелстваните лица от състава на безпилотните летателни апарати се представят 
по установения ред с протокол от СЛКК на психиатрична клиника на ВМА и подробна здравно-производствена 
характеристика. При оценката на годността следва да се отчитат специфичните измерения на професионалната дейност и 
авиационната среда, като за целта може да се проведат всички необходими за обективната оценка изследвания. Извършва 
се психологично изследване по време на и след лечението. 
При вземането на експертно решение е необходимо да се извърши мултиаксиална оценка на освидетелстваното лице, като 
се отчитат: а) обективната информация от документацията и психиатричния преглед на експерта психиатър (оплаквания, 
история на заболяването, минали заболявания, фамилна история, анамнеза и психичен статус,  семейни отношения, 
социален статус, адекватност на самооценката), потвърждаваща или отхвърляща наличието на специфичен за дадено 
психично разстройство синдром;  б) наличието или отсъствието на съпътстващи преморбидни личностови патологии 
(акцентуации или разстройства); в) наличието или отсъствието на соматично разстройство, което може да окаже влияние 
на протичането и прогнозата на психичното разстройство; г) наличието или отсъствието на стресови събития в живота 
на освидетелствания, които могат да бъдат важни за разбирането на възникването, развитието или обострянето на 
разстройството; д) общото ниво на житейска изява, с акцент върху професионалното, семейното и учебното функциониране. 
На второ място се преценява тежестта на преживяното разстройство (лека, умерена, значителна, частична ремисия, пълна 
ремисия, резидуално състояние), като се отчитат степента на неговата изразеност (слаба, умерена, изразена), динамиката 
на клиничната картина, терапевтичният ефект, степента и срока за възстановяване, социалната реадаптация (степента на 
възвръщане към предболестно ниво на функциониране).
По чл. 7, към момента на освидетелстването, при поставена при консултирането (клиничното обсъж­дане) диагноза: 
психично здрав/практически здрав, лицата се решават като годни. По чл. 7, при диаг­ностично оформяне като преживяно 
психично разстройство, е уместно да се даде годност с ограничения, съобразени с конкретното психично разстройство и 
изпълняваните функционални задължения за срок три месеца, след което състоянието се преоценява. При необходимост 
ограниченията се дават за още три месеца, след което следва да се вземе дефинитивно решение за годност, респ. негодност. 
При диагноза по рубрики F20-F29 и рубрики F30-F39 освидетелстваните категорично се решават като негодни независимо 
от степента на ремисия. 
Психичните разстройства могат да се съчетават и с прояви на соматично заболяване. В такива случаи експертната оценка 
се извършва съвместно със съответния специалист експерт и допълнително по рубриката на съпътстващото заболяване.
Органични, включително  симптоматични психични разстройства  (F00-F09)
Органични, включително симптоматични, психотични състояния (F00-F09)
Експертното решение се взема след клинично изследване. При доказано заболяване  решението по  всички графи е: 
Негодни за управление на безпилотни летателни апарати.
F 07.2 Постконтузионен синдром (енцефалопатия)
Синдромът възниква след травма на главата със загуба на съзнание и включва редица симптоми, като главоболие, 
световъртеж, уморяемост, паметови нарушения, трудност при концентрация и изпълнение на умствени задачи. 
Експертното решение се взема след клиничино изследване в специализирано болнично заведение.
При излекуване и благоприятни резултати от психологическите изследвания, показващи компенсация на установени при 
заболявавнето психологически дефицити,  по графите 2, 4, 6, 8 и 10 решението се определя по чл. 7.
Психични и поведенчески разстройства, дължащи се на употреба на психоактивни вещества (F10 – F19)
Този раздел включва широк кръг разстройства, чиято тeжест варира от неусложнена интоксикация и вредна употреба до 
явни психотични разстройства или деменция. Общото за всички тези разстройства е тяхната причинна обусловеност от 
употребата на едно или повече психоактивни вещества. 
Определянето на употребяваното психоактивно вещество може да стане въз основа на данни, получени от самото лице, 
обективни анализи на кръв, урина и др., клиничните симптоми и признаци, или данни от информирани трети лица. 
Лабораторните анализи (уринен тест, токсикохимичен анализ) при клинично изследване дават най-сигурни доказателства 
за настояща или неотдавнашна употреба.
Включва: остро опиване при алкохолизъм; вредна употреба на алкохол, хроничен алкохолизъм; дипсомания; зависимост 
от психоактивни вещества, абстинентно състояние, психотично разстройство след употреба на психоактивни вещества, 
алкохолна психоза, Корсакова психоза, причинена от психоактивни вещества.
За обекивизиране на тези разстройства е необходима подробно събрана и обективизирана анамнеза за живота на 
освидетелствания: епикриза от специализирано болнично заведение, диспансер или центрове за психично здраве, 
характеристики от училище и месторабота, обективни лабораторни анализи. При необходимост се извършват целенасочени 
психологични изследвания съгласно „Методиката за клинично психологично изследване за нуждите на психиатричния 
преглед и авиопсихологично изследване за определяне на психологичната годност за летателна длъжност“ (Приложение 
№ 14).
При доказана зависимост към алкохол или друго психоактивно вещество, решението  по всички графи е: негоден за 
управление на безпилотни летателни апарати.
При вредна употреба на алкохол за графи 2, 3, 4, 5, 7, 8 и 10 експертното решение се взема след клинично изследване 
и лечение в специализирано болнично заведение. Годността се определя по установения ред с протокол от СЛКК на 
психиатрична клиника на ВМА и подробна здравно-производствена характеристика. При оценката на годността се 
акцентира върху степента на възстановяване от действителни и трайни увреди на физическото здраве (напр. увреда на 
черен дроб, панкреас, периферна нервна система) или психичното здраве (напр. органичен мозъчен синдром, депресивни 
епизоди, страхово-тревожни състояния, обсесивно-компулсивни симптоми, когнитивни увреди). Отрицателните социални 
последици (напр. развод) сами по себе си не са достатъчен критерий за вредна употреба. 
Шизофрения, шизотипни и налудни разстройства (F20 – F29)
При доказана диагноза решението по всички графи е: негоден за управление на безпилотни летателни апарати.